**Чуба́ка** (англ.: Chewbacca; 200 д. б. я. Кашыіік — 25 п. б. я. Сернпідаль), вядомы таксама як **Чу́і** (англ.: Chewie) — персанаж сусвету «Зорных войнаў», вукі з планеты Кашыіік. З’яўляецца ў III, IV, V і VI эпізодах сагі. Лепшы сябар Хана Сола.

Біяграфія
---------

Чубака паходзіць з роднае планеты вукі — Кашыііку, адкуль яго забралі ў рабства імперцы. Калі імперскі лейтэнант Хан Сола выратоўвае яго жыццё, Чубака пакляўся ў пажыццёвай адданасці свайму збаўцу. Сола і Чубака становяцца найлепшымі сябрамі і кантрабандыстамі на касмічным караблі Сола «Тысячагадовы сокал». Як і ўсе вукі, Чубака неймаверна адданы тым, каго лічыць сваім сябрам, і дзеля іх гатовы ахвяраваць нават уласным жыццём.

Чубака вельмі высокі, мускулісты і ўвесь пакрытыю кудлатаю поўсцю. Адзінай Чубакавай вопраткай ёсць пас, перакінуты праз левае плячо, на якім трымаецца торба з боепрыпасамі і яго ўлюбёная зброя — арбалет. Ён разумее агульную мову, аднак сам здольны размаўляць толькі рыканнем, якое разумеюць толькі Хан Сола, магістры-джэдаі Ёда і Квай-Гон Джын.

Паколькі Чубака — выдатны механік, дык часта рамантуе «Тысячагодавага сокала». Аднак ён таксама выдатны пілот і адважны ваяр. Падчас аднаго з палётаў на «Тысячагадовым сокале» яны сустракаюцца з Люкам Скайуокерам і прынцэсай Леяй, што ў канчатковым выніку прыводзіць іх на бок паўстанцаў.

Чубака ўдзельнічаў у змаганнях з Імперыяй да сканчэння грамадзянскай вайны. Разам з Ханам Солам пілятаваў карабель у бітве з Зоркай смерці. Калі Сола быў замарожаны ў карбаніце, Чуі адыграў значную ролю ў яго ўратаванні. Ён быў таксама ўдзельнікам штурмавое групы, якой удалося вывесці са строю шчытавы генератар на Эндары, што прывяло да знішчэння другой Зоркі смерці і паразе Імперыі. У «Помсце сітхаў» толькі ён і яго правадыр ацалелі пасля атакі клонаў; астатнія вукі загінулі пры абароне майстра-джэдая Ёды. Пазней яны дапамаглі яму пакінуць Кашыіік.

Чуі памёр на планеце Сернпідаль, узарванай юужан вонгамі, калі прыляцеў з Ханам і Энакінам Сола дапамагчы эвакуіраваць уцекачоў. Перад смерцю ён уратаваў Энакінава жыццё, а сам загінуў ад сутыкнення планеты з адным з яе спадарожнікаў.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Чубака
* Chewbacca на Вукіпедыі: Вікі пра *Зорныя Войны*

|  |  |
| --- | --- |
| ⚙️   Тэматычныя сайты | Giant Bomb (англ.) |
| Нарматыўны кантроль | LCCN: no2018043830 · VIAF: 20152329182902671128, 72156009846249580593 |

| ⛭Сусвет Зорных войнаў |
| --- |
| Персанажы: | C-3PO · R2-D2 · *HK-47* · Адмірал Озель · Боба Фет · Генерал Грывус · Граф Дуку · Энакін Скайуокер (Дарт Вейдэр) · Дарт Мол · *Дарт Рэван* · *Дарт Сіян*  · *Палпацін (Дарт Сідыус) · Джаба Хат · Джанга Фет · Джа-Джа Бінкс · Ёда · Квай-Гон Джын · Лея Аргана · Люк Скайуокер · Мейс Вінду · Нут Ганрэй · Обі-Ван Кенобі · Падмэ Амідала · Уілхуф Таркін · Уота · Хан Сола · Чубака · Шмі Скайуокер · Мара Джэйд · Лэнда Калрысіян · Траўн · Асака Тана · Гален Марэк (Старкілер)* |
| Арганізацыі: | Джэдаі · Сітхі · Галактычная рэспубліка · Галактычны сенат · Канфедэрацыя Незалежных Сістэм · Галактычная Імперыя · Паўстанцкі Альянс · Новая Рэспубліка |
| Планеты: | Карусант · Алдэраан · Кашыік · Корыбан · Набу · Татуін · Явін IV · Эндар |
| Тэхніка: | Бластар · Дроіды · AT-AT · AT-ST · Зорны Разбуральнік · Зорка смерці · Клоны · Светлавы меч · Сіла · TIE Fighter · X-wing · Тысячагадовы сокал |
| Расы: | Хаты · Эвакі |
| Храналогія«Зорных войнаў»: | Дарэспубліканская эпоха · Войны клонаў · Старая Рэспубліка · Галактычная Імперыя · Эпоха Паўстання · Бітва пры Явіне IV · Бітва на Хоце · Бітва пры Эндары · Новая Рэспубліка · Новы Ордэн джэдаяў · Эпоха Спадчыны |
| Партал пра Зорныя войны |